— Бомба выбухнула прыблізна 23 чэрвеня, калі незалежныя журналісты з Кіева (мясцовая прэса была даўно куплена Лазінскім), наведалі месца падзей і даведаліся пра некаторыя пікантныя абставіны сітуацыі ў Грузьке. Па словах сялян, Лазінскі незаконна прыбраў да рук мясцовыя лясныя прадпрыемствы, іх зямельныя паі. Ён сябруе з міліцыяй і пракуратурай, таму яму ўсё сыходзіць з рук. Больш таго, часам ён арганізуе ў сваіх лясах паляванні, аб’ектамі якіх ёсць не жывёлы, а… жывыя людзі. Прынцып гульні просты: чалавек бяжыць, а Лазінскі з сябрамі пераследуюць яго са стрэльбамі на машынах. Тутэйшыя кажуць, што падобныя забавы практыкаваліся як мінімум разоў 15. Хутчэй за ўсё, ахвярай падобнай аблавы стаў і Валеры Алейнік. Ён ішоў па лесу, калі сустрэў джып Лазінскага. Кінуўся бегчы, аднак машына дагнала яго. Нехта з пасажыраў прастрэліў яму нагу. Алейнік паспрабаваў схавацца ў лесапасадцы, аднак яго знайшлі і моцна паранілі. На карысць гэтай версіі кажуць вынікі экспертызы: сам Алейнік не страляў.